**De acord cu modelul de contract Servicul Juridic**

 **CONTRACT DE PRESTĂRI SERVICII**
 nr. …….……….. data …………

   1. În temeiul Legii nr. 98/2016 privind achiziţiile publice, s-a încheiat prezentul contract de prestări servicii,

    între

   **INSTITUȚIA PREFECTULUI – JUDETUL BIHOR** – cu sediul în Oradea, Parcul Traian nr. 5, jud. Bihor, CUI 4348882, tel: 0259/467800; FAX: 0259/411550, reprezentata prin **dl. Dumitru Țiplea**, avand functia de prefect, în calitate de **achizitor**, pe de o parte,

**şi**

**SC .............................................. SRL**, cu sediul în loc. ………………………………, str…………………………………..nr. …., tel. …………………………………………., email………………………………………………., nr. înmatriculare Reg. Comertului ……………………………………………., cod fiscal……………………………………….., nr. cont Trezorerie ……………………………………. deschis la Trezoreria ………………………………, reprezentată de dna./dl……………………………………………, având funcţia de ……………………………………., în calitate de **prestator.**

   2. **Definiţii**

   2.1. - În prezentul contract următorii termeni vor fi interpretaţi astfel:

   a. contract - prezentul contract şi toate anexele sale;

   b. achizitor şi prestator - părţile contractante, aşa cum sunt acestea numite în prezentul contract;

   c. preţul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

   d. servicii - activităţile a căror prestare face obiectul contractului;

   e. produse - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza în legătură cu serviciile prestate conform contractului;

   f. forţa majoră - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

   g. zi - zi calendaristică; an - 365 de zile.

   3. **Interpretare**

   3.1. - În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

   3.2. - Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.

    **Clauze obligatorii**

    4. **Obiectul principal al contractului**

 4.1. - Prestatorul se obligă să presteze “***Servicii de elaborare Proiect tehnic cu detalii de execuție si asistență tehnică pe parcursul lucrărilor***” prin întocmirea unor documentații specifice, pentru reabilitarea energetică a clădirii Palat Administrativ, aflată în administrarea beneficiarului, în conformitate cu prevederile legale și cu conditiile si cerințele din Caietul de sarcini, conform ofertei depuse și declarate câștigătoare, în termen de max. 3 luni de zile calendaristice de la data încheierii prezentului contract.

Beneficiarul va pune la dispozitia prestatorului - în cadrul programului de lucru normal – toate informațiile disponibile și accesul în imobil.

   4.2. - Achizitorul se obligă să plătească preţul convenit în prezentul contract pentru serviciile prestate.

**5.** **Preţul contractului**

   5.1. - Preţul convenit pentru lucrările prestate, plătibil prestatorului de către achizitor este de …………………………… lei fără TVA, adică ………………………….lei cu TVA, plătibil astfel:

* în termen de 30 de zile de la primirea facturii de la prestator, în condițiile recepției interne a documentațiilor tehnice elaborate.
* în termen de 30 de zile de la primirea facturii de la prestator, lunar, pe perioada derulării lucrărilor, pentru serviciile de asistență tehnică din partea proiectantului, în condițiile recepției interne.

**6. Durata contractului**

   6.1. - Prezentul contract este valabil până la data de 31.07.2025, data estimată pentu finalizarea lucrărilor, începând de la data semnării.

   6.2. - Prezentul contract încetează să producă efecte la data de 31.07.2025.

 6.3. – Termenul de executie al serviciilor este de max. 90 zile calendaristice, pentru partea de întocmire a documentațiilor tehnice pentru PT, termen care poate fi prelungit / scurtat, cu acordul părtilor, dacă intervin chestiuni obiective, respectiv lunar pentru serviciile de asistență tehnică pe perioada lucrărilor.

 **7. Executarea contractului**

7.1. - Executarea contractului începe la data semnării prezentului contract.

**8. Documentele contractului**

   8.1. - Documentele contractului sunt:

* Caietul de sarcini (toate cerințele si conditiile prezentate in Caietul de sarcini sunt obligatorii).
* Oferta financiara și tehnica, concretizate prin oferta depusă cu nr. ..................................., declarată câștigătoare.

**9. Obligaţiile principale ale prestatorului**

9.1. - Prestatorul se obligă să presteze serviciile la standardele şi/sau performanţele agreate pentru acest tip de servicii.

9.2. - Prestatorul se obligă să despăgubească achizitorul împotriva oricăror:

   i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele

folosite pentru sau în legătură cu produsele achiziţionate; şi

   ii) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

9.3. – Prestatorul se obligă să constituie garanția de bună execuție, în procent de 3% din valoarea contractului, prin reținere din facturile emise, până la concurența sumei. Garanția se va constitui într-un cont deschis de prestator, la dispoziția beneficiarului, prin virarea sumei de 3% din valoarea contractului de către beneficiar, concomitent cu plata facturii emise de prestator.

 **10. Obligaţiile principale ale achizitorului**

   10.1. - Achizitorul se obligă să recepţioneze, potrivit clauzei 14, serviciile prestate în termenul convenit.

10.2. - Achizitorul se obligă să plătească preţul serviciilor către prestator în termen de 30 de zile de la primirea facturii, cu conditia recepției interne a rapoartelor și a deschiderilor de credite din partea Ministerului Afacerilor Interne – ordonatorul principal de credite.

**11. Sancţiuni pentru neîndeplinirea culpabilă a obligaţiilor**

   11.1. - În cazul în care, din vina sa exclusivă, prestatorul nu reuşeşte să-şi indeplineasca obligaţiile asumate atunci achizitorul are dreptul de a deduce din valoarea ramasa de executat din contract, ca penalitati, o suma echivalenta procentual majorarilor de întarziere prevăzute de actele normative in vigoare pentru creantele bugetare.

 11.2. - În cazul în care achizitorul nu isi onorează obligatiile in termenul convenit atunci acestuia ii revine obligatia de a plati penalitati, o suma echivalenta procentual majorarilor de intarziere prevazute de actele normative in vigoare pentru creantele bugetare din plata neefectuata pana la indeplinirea efectiva a obligatiilor.

   11.3. - Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

 11.4. - Achizitorul îşi rezervă dreptul de a renunţa oricând la contract, printr-o notificare scrisă, adresată prestatorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

**12. Alte responsabilităţi ale prestatorului**

   12.1. - (1) Prestatorul are obligaţia de a presta serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.

   (2) Prestatorul se obligă să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru realizarea contractui, în măsura în care necesitatea asigurării acestora este prevăzută în prevederile legale incidente sau contract sau se poate deduce în mod rezonabil din contract.

 12.2. – Prestatorul se obliga sa îndeplinească alte cerințe legale ulterioare (ex. informatii pt intocmirea DALI, informatii legate de rapoartele întocmite de el).

 12.3. - Prestatorul este pe deplin responsabil pentru realitatea constatărilor și a solutiilor oferite. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

 **13. Alte responsabilităţi ale achizitorului**

   13.1. - Achizitorul se obligă să pună la dispoziţia prestatorului orice facilităţi şi/sau informaţii pe care acesta le-a cerut în propunerea tehnică şi pe care le consideră necesare îndeplinirii contractului.

 **14. Recepţie şi verificări**

   14.1. - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică și Caietul de sarcini.

   14.2. - Verificările vor fi efectuate în conformitate cu prevederile din prezentul contract. Achizitorul are obligaţia de a notifica, în scris, prestatorului identitatea reprezentanţilor săi împuterniciţi pentru acest scop.

 14.3 Confirmarea prestării serviciilor se va face de catre împuternicitii beneficiarului – Comisia de recepție internă – prin Proces-verbal.

 **15. Începere, finalizare, întârzieri, sistare**

   15.1. - (1) Prestatorul are obligaţia de a începe prestarea serviciilor în timpul cel mai scurt posibil de la semnarea contractului.

    (2) În cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului, părţile vor stabili de comun acord:

   a) prelungirea perioadei de prestare a lucrării; şi

   b) totalul cheltuielilor aferente, dacă este cazul, care se vor adăuga la preţul contractului.

   15.2. - (1) Serviciile realizate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare trebuie finalizate în termenul convenit de părţi, termen care se calculează de la data începerii prestării serviciilor.

   (2) În cazul în care:

  i) orice motive de întârziere, ce nu se datorează prestatorului; sau

  ii) alte circumstanţe neobişnuite, susceptibile de a surveni altfel decât prin încălcarea contractului de către prestator,

    îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.

   15.3. - Dacă pe parcursul îndeplinirii contractului prestatorul nu respectă graficul de prestare, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate în graficul de prestare se face cu acordul părţilor, prin act adiţional.

   15.4. - În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi prestatorului.

 **16. Ajustarea preţului contractului**

   16.1. - Pentru serviciile prestate, plăţile datorate de achizitor prestatorului sunt tarifele declarate în propunerea financiară, anexă la contract.

 **17. Amendamente**

   17.1. - Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

 **18. Subcontractanţi**

   18.1. - Prestatorul are obligaţia, în cazul în care subcontractează părţi din contract, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

   18.2. - (1) Prestatorul are obligaţia de a prezenta la încheierea contractului toate contractele încheiate cu subcontractanţii desemnaţi.

   (2) Lista subcontractanţilor, cu datele de recunoaştere ale acestora, precum şi contractele încheiate cu aceştia se constituie în anexe la contract.

   18.3. - (1) Prestatorul este pe deplin răspunzător faţă de achizitor de modul în care îndeplineşte contractul.

   (2) Subcontractantul este pe deplin răspunzător faţă de prestator de modul în care îşi îndeplineşte partea sa din contract.

   (3) Prestatorul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

   18.4. - Prestatorul poate schimba oricare sub contractant numai dacă acesta nu şi-a îndeplinit partea sa din contract. Schimbarea subcontractantului nu va schimba preţul contractului şi va fi notificată achizitorului.

 **19. Cesiunea**

   19.1. - Prestatorul are obligaţia de a nu transfera total sau parţial obligaţiile sale asumate prin contract.

   19.2. – Prestatorul poate cesiona dreptul sau de a incasa contravaloarea serviciilor prestate in conditiile prevazute de dispozitiile Codului Civil.

 19.3 - Solicitarile de plata catre terti pot fi onorate numai dupa operarea unei cesiuni in conditiile art. 19.2.

 **20 Forţa majoră**

   20.1. - Forţa majoră este constatată de o autoritate competentă.

   20.2. - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

   20.3. - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

 20.4. - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

   20.5. - Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretindă celeilalte daune-interese.

 **21. Soluţionarea litigiilor**

   21.1. - Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

   21.2. - Dacă după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România.

 **22. Limba care guvernează contractul**

   22.1. - Limba care guvernează contractul este limba română.

 **23. Comunicări**

   23.1. - (1) Orice comunicare dintre părţi, referitoare la îndeplinirea prezentului contract, trebuie să fie transmisă în scris.

    (2) Orice document scris trebuie înregistrat atât în momentul transmiterii, cât şi în momentul primirii.

   23.2. - Comunicările între părţi se pot face şi prin telefon, telegramă, telex, fax sau e-mail, cu condiţia confirmării în scris a primirii comunicării.

    **24. Legea aplicabilă contractului**

   24.1. - Contractul va fi interpretat conform legilor din România.

    Părţile au înţeles să încheie astăzi, 09.09.2022, prezentul contract în două exemplare, câte unul pentru fiecare parte.

|  |
| --- |
|  **ACHIZITOR PRESTATOR**  **Instituția Prefectului – judetul Bihor ………………………………………..**  **Prefect**  **Dumitru Țiplea** …………………………….   Sef Serviciu Juridic, Alice Lupeș  Manager public,  Emil Berdie  |
|  |
|  Viză CFP Floare Mihaiu |